र जैसी बातें । तुम्हारा यह व्यवहार मुझे वैसा ही लगा था ।... तुम्हें यह न करना था ।
मेरे गोपन अन्तःपुर में उस दिन की याद जाग उठी । किवाड़े की सन्धियों से मैं सांस रोके देख रही थी। वे कुछ बोलते न थे । शायद और कटु सत्य वे जबान पर न लाना चाहते थे। वे केवल मनुष्यत्व सांसारिकता के कारण दादा की ऐसी कड़ी बीमारी का समाचार सुनकर उन्हें देखने आये थे । किसी प्रकार का आरोप प्रतिरोप करने और कोई अप्रिय चर्चा छेड़ने की उनकी इच्छा न थी । दादा को उनका चुप रहना बदमाशी और अपराध की स्वीकृति जान पड़ी। मैं भीतर से देख रही थी उनके चेहरे पर कैसी भींगी वेदना सिमटी पड़ी है। जिस प्रसंग से बचने के लिए यह यहाँ आते समय प्रार्थना करते रहे होंगे वह इतनी जल्द - बैठते हो इस रूप में शुरू हो जायगा यह उन्होंने स्वप्न में न सोचा था । मैं बैठी देख रही थी - एक व्यापक उत्तेजना उनकी नसों में भर-भर आती थी पर वैसी ही ज्यों की त्यों सूख जाती थी। दादा कहा -'तुम उसे जानते हो - वह बड़ी अच्छी लड़की है यह मैंने
लिया । पर मेरी बातें तो पूरी सुन लेते। मैं इस बार मरते-मरते बचा हूँ । जब से यह आयी है मेरी अशान्ति और चिन्ता का ओर छोर नहीं ! मैं किशोर का यह विवाह कर अब पछता रहा हूँ। टीकमगढ़ से एक शादी आई थी । पाँच हजार रुपये वे लोग केवल फलदान में दे रहे थे पर मैंने न किया । सोचा ग़रीब घर की लड़की है तो पढ़ी-लिखी सदाचारिणी, सुशील और पुन्यवती होगी। शादी में मिले रुपये से क्या किसीका गुजारा होता है । लेकिन इसके मिजाज रानियों महारानियों से बढ़ कर हैं। न किशोर को कुछ समझती है न मुझे । जिस बात के लिये मना किया जाता है वही करती है और शेखी दिखाती है...'
उन्होंने कहा - 'श्राप कोई और बात करें । क्यों उसकी निन्दा तब से कर रहे हैं । आपको पता नहीं । वह मेरे बड़े प्यारे दोस्त की मुँहबोली बहन है । मुझे उस पर उतनी श्रद्धा है जितनी सगी बहन पर होती है। यहाँ के सम्बन्ध से भी वह मेरी काकी लगती है। श्राप बराबर उसकी बातें कर रहे हैं। एक निवेदन मुझे करना है । चाँद मुझे जाते-जाते उसे सौंप गया है । आप मेरे दादा हैं । आप से मेरा कुछ भी कहना अनुचित न होगा । उसे अधिक से अधिक सुखी बनाने का यत्न करें । भावुक और तीव्र बुद्धिवाली लड़की है । चाँद के साथ-साथ लिखते-पढ़ते वह इतनी होशियार और ज्ञानवती हो गई है कि ग्रेजुएट लड़कियों को पढ़ा सकती हैं। किशोर मूर्ख है पर आप इस 'मणि' का मूल्य सहज ही जान सकते हैं। उसे उठते-बैठते हर व्यक्ति से किसी प्रकार की ठेस न लगने दे । उसकी निन्दा और कलंक कहते होंगे उसे छोड़ दें । वह सुनती होगीउसे पीड़ा पहुँचती होगी।'
छः सात महीने बाद उन्हें देख रही थी। उनके चेहरे पर एक एक नवप्रभा - एक नया आकर्षण लहरा रहा था । मैं उन्हें निकट से देख चुकी थी और उनसे घण्टों बहस कर उस समय उनके प्रति विरक्त हो उठी थी । पर उनकी महानता से परिचित थी । जानती थी उनकी
व्यक्तित्व में कौन-सी दैवी मोहिनी है जो मुझे नीम के नये बौर की सुगन्धि जैसी बेह